Hvis du skal til New York vil jeg på det varmeste anbefale denne leiligheten. Alt som stod i beskrivelsen stemte, leiligheten var stor med store soverom, praktisk stue/kjøkken, tv, apple-tv, wifi, vaskemaskin, tørketrommel og oppvaskmaskin - ja du har det du trenger.

Vi møtte ikke Beata selv, men hun var hele tiden tilgjengelig og vi fikk raskt svar på spørsmål, samt en del tips om spisesteder, museum etc. Ved ankomst fikk vi kode til nøkkeloppbevaring og låste oss inn i en ren leilighet, og vi gjorde samme rutine på vei tilbake. Vi benyttet en sjåfør Beata anbefalte oss, men det viste seg at vi måtte vente lenge på han samt at han overpriset seg i forhold til hva Beata hadde sagt hva prisen var. Vi brukte derfor et annet selskap tilbake som het budgetlimoservice og var veldig fornøyd med det.

Fra leiligheten er det utsikt rett mot Manhattan skyline og World Trade Center. Nærmeste naboer til leiligheten er en restaurant, et serveringssted for mat, et spa og frisør samt en butikk hvor du får handlet inn det du trenger av mat og drikke. Et kvartal bortenfor ligger det en pub med restaurant i annen etasje - her var det god mat og veldig god stemning. Ytterligere ett kvartal bort ligger det en døgnåpen restaurant - City Diner. Maten her kan anbefales på det varmeste og prisene var lave.

Å komme seg til Manhatten var veldig enkelt. Det tok ca 5 min å gå ned til PATH-en, (toget/undergrunnsbanen) som tok deg direkte til World Trade Center, eller helt opp til 33. street om man ønsket det. Bruker samme billettsystem som subwayen og gikk hele døgnet. Det er også mulig å ta ferje over, eller taxi, men vi valgte det raskeste og rimeligste, nemlig PATH'en. Vi var og så hockeykamp i Madison Square Garden og da var det greit å ta PATH'en, som stoppet to kvartaler unna..

Området rundt leiligheten er trygt og godt. Er absolutt å anbefale. En stor bonus er de mange mulighetene for løpeturer herfra - til Libertypark og mot Ellis Island og Liberty Island, hvor man ser Frihetsgudinnen. Langs havna har man en fantastisk utsikt mot Manhatten Skyline - muligens den beste man kan ha fra bakkenivå.

Skal vi tilbake til New York vil jeg definitivt leie denne leiligheten - mye for pengene!